[{"text_idx": "#000000", "text": "Help create a national walking network"}, {"text_idx": "#000001", "text": "Wythnos o gerdded yng Nghymru"}, {"text_idx": "#000002", "text": "Tim Ryan sy\u2019n hen gyfarwydd a\u0302 cherdded pellter mawr yn defnyddio Slow Ways i gynllunio ei daith gerdded wythnos o hyd o Gaerdydd i Aberystwyth"}, {"text_idx": "#000003", "text": "O edrych ar y map cynnydd, mae\u2019n amlwg bod angen i ni yng Nghymru fwrw ati. Mae yna rai esgusodion da. Un ohonynt yw\u2019r ffaith bod llawer o\u2019n llwybrau Slow Ways yn hir \u2013 mae ein haneddleoedd ymhell oddi wrth ei gilydd, a bydd yn cymryd mwy na diwrnod i fi gerdded llawer o\u2019r llwybrau sydd yn fy rhwydwaith lleol i. Mae trafnidiaeth yn her arall \u2013 os yw llwybrau\u2019n mynd ar draws mynyddoedd, gall fod yn anodd cyrraedd adref a gall bysiau fod yn brin, hyd yn oed rhwng trefi. Mae gennym y naill esgus ar o\u0302l y llall!"}, {"text_idx": "#000004", "text": "Yn ffodus, rwy\u2019n gwybod yn bendant y bydd 19 o lwybrau Slow Ways sy\u2019n dilyn ei gilydd yng Nghymru yn ymddangos ar y map cynnydd cyn bo hir fel llwybrau sydd wedi\u2019u hadolygu \u2013 a llawer ohonynt am y tro cyntaf \u2013 diolch i Tim Ryan sy\u2019n hen gyfarwydd a\u0302 cherdded pellter mawr. Llwyddodd Tim i ddatrys y broblem o ran trafnidiaeth drwy wersylla, ac mae\u2019n aelod o\u2019r Gymdeithas Cerddwyr Pellter Mawr ers amser, felly doedd y pellter ddim yn broblem chwaith. Nid yw llwybrau hir yn ei boeni o gwbl."}, {"text_idx": "#000005", "text": "Dim (cweit) y Daith Cambria!"}, {"text_idx": "#000006", "text": "Fe wnes i gwrdd a\u0302 Tim ar y prom yn Aberystwyth, ar ddiwedd ei wythnos o wyliau pwrpasol, ar o\u0302l iddo fwynhau cerdded ar hyd llinell letraws i gyfeiriad y gogledd-orllewin o Gaerdydd. Nid cyd-ddigwyddiad mo\u2019r ffaith bod y llwybr a ddilynodd Tim yn fy atgoffa o hanner deheuol Taith Cambria, sef y llwybr cerdded o\u2019r de i\u2019r gogledd sy\u2019n enwog am fod yn heriol ac sy\u2019n fwriadol yn cynnwys pob copa y mae\u2019n dod ar eu traws. Yn o\u0302l fy ffrindiau sydd wedi cerdded y llwybr, mae gweld y man uchaf yn y dirwedd ac anelu ato dro ar o\u0302l tro yn anodd yn feddyliol yn ogystal ag yn gorfforol."}, {"text_idx": "#000008", "text": "Yn o\u0302l Tim, ei fwriad yn wreiddiol oedd dilyn Taith Cambria, ond newidiodd ei gynlluniau ar o\u0302l iddo rwygo cyhyr ym mola ei goes. Roedd fersiwn Slow Ways o\u2019r llwybr yn berffaith. Mewn gwirionedd, roedd yn her i\u2019r gwrthwyneb, oherwydd mae Slow Ways yn osgoi\u2019r copaon yn fwriadol ac yn rhoi blaenoriaeth i\u2019r llwybrau mwyaf uniongyrchol rhwng trefi."}, {"text_idx": "#000009", "text": "\u201cRydw i wedi dringo Pen y Fan droeon, felly wnes i ddim gweld eisiau\u2019r golygfeydd. Mae cerdded llwybrau Slow Ways yn flaenoriaeth wahanol \u2013 mae\u2019r boddhad yn deillio o adolygu\u2019r llwybr ar gyfer y person nesaf ac ystyried y llwybr fel hynny.\u201d"}, {"text_idx": "#000011", "text": "\u201cRoedd y diwrnod cyntaf allan o Gaerdydd yn llwybr pum seren, heb os. Cefais fy synnu \u2013 roedd y llwybr cyfan ar y ffyrdd \u2013 ond roedd ganddynt balmentydd ac roedd cerdded arnynt yn wirioneddol braf.\u201d"}, {"text_idx": "#000012", "text": "Cerddodd Tim ar hyd pedwar o lwybrau Slow Ways ar y diwrnod cyntaf a phump ar yr ail ddiwrnod, ond erbyn iddo gyrraedd canol Mynyddoedd Cambria roedd angen dau ddiwrnod arno i gerdded llwybr gwych 34 cilomedr/21 milltir o hyd Trerha. Fferm yn unig oedd un o\u2019r nodau anghysbell (term Slow Ways ar gyfer aneddle)."}, {"text_idx": "#000013", "text": "Beth bynnag, meddai, roedd fersiwn Slow Ways o Daith Cambria ymhell o fod yn hawdd. \u201cWrth groesi\u2019r Mynyddoedd Duon, fe feddyliais i bod yn rhaid i fi ganolbwyntio o ddifri\u2019! Roeddwn i\u2019n gallu gweld popeth o\u2019m cwmpas yn glir, roeddwn i\u2019n defnyddio map a chwmpawd i ddod o hyd i\u2019r ffordd \u2013 roedd yn nodweddiadol o amgylchedd lle mae arweinwyr mynydd yn ennill eu cymwysterau. Sylwi ar bob carreg frig, gwybod ble\u2019n union roeddwn i bob amser; roedd yn wirioneddol anodd. Bydd yn rhaid i fi ddweud yn yr adolygiad na ddylai neb gerdded y llwybr heb fap a chwmpawd.\u201d"}, {"text_idx": "#000015", "text": "Mae hygyrchedd yn rhywbeth cymharol, meddai \u2013 rhaid i unrhyw lwybr fod yn \u201chygyrch o fewn eich gallu chi, ac mae\u2019n bosibl bod lefel eich gallu\u2019n golygu na allwch ddarllen map neu nad ydych yn hoffi cerdded ar ffyrdd, er enghraifft \u2013 mae\u2019n fwy na bod yn hygyrch i gadair olwyn. Nid fi sydd i ddweud beth y gall neu beth na all rhywun ei wneud; fy ngwaith i yw bod yn onest am yr hyn y bydd rhywun yn dod ar ei draws. Byddaf yn nodi bod yna gamfeydd, neu dwmpathau o laswellt, neu beth bynnag, ac yna\u2019n gadael i bobl benderfynu drostynt eu hunain.\u201d"}, {"text_idx": "#000016", "text": "Mae\u2019n amlwg bod Tim yn hoff iawn o fynd i archwilio llwybrau cyn i eraill fynd ati i\u2019w cerdded. Yn ogystal ag adolygu llwybrau ar gyfer Slow Ways, mae hefyd yn treialu teithiau cerdded cymdeithasol ar gyfer y Gymdeithas Cerddwyr Pellter Mawr a\u2019r Ramblers, ac mae gofynion pob un o\u2019r tri yn wahanol. \u201cRhaid i chi ystyried cymhwysedd y bobl a fydd yn eich dilyn. Ar gyfer y teithiau cerdded cymdeithasol, mae angen i fi ddod o hyd i rywle a\u0302 golygfa ac ati, lle mae modd cael cinio, ac mae\u2019n gas gen i fynd a\u0302 grwpiau ar y ffyrdd. Weithiau mae\u2019n rhaid i fi gynnwys dolen fawr er mwyn osgoi gorfod gwneud hynny, ond does dim gwahaniaeth oherwydd dim ond mynd allan am dro y maen nhw. Mae Slow Ways yn hollol wahanol."}, {"text_idx": "#000017", "text": "Diwrnod pump, Glyntawe i Llanymddyfri"}, {"text_idx": "#000018", "text": "\u201cYr ail ddiwrnod oedd waethaf \u2013 roedd y llwybr wedi\u2019i gau mewn cymaint o fannau! O ran y tir agored rhwng y Cymoedd \u2013 bues i\u2019n cerdded o 7am tan 5pm, ac yn aml roedd yn rhaid i fi ddringo dros ben ffensys mewn mannau lle\u2019r oeddwn yn gwybod na ddylai fod angen i fi wneud hynny. Doedd gen i ddim amser i fynd yn o\u0302l i chwilio am opsiynau amgen hollol newydd, felly bydd yn rhaid i fi rannu fy mhrofiad a gadael i\u2019r person nesaf ei addasu. Roedd yn rhaid i fi feddwl, beth yw\u2019r flaenoriaeth i fi fan hyn? Ac roeddwn i wedi cadw lle mewn mannau gwersylla, felly roedd yn rhaid i fi gadw i fynd. Roedd yn wythnos o wyliau!\u201d"}, {"text_idx": "#000019", "text": "Gofynnais i Tim pam yr oedd yn awyddus i adolygu llwybrau Slow Ways. \u201cMae\u2019n beth da. Ac mae brwdfrydedd a momentwm yn perthyn i\u2019r prosiect, diolch i Dan.\u201d Arhosodd Tim i feddwl am eiliad. \u201cHefyd, os meddyliwch chi am y peth, dylai llwybrau\u2019r Frenhines ar gyfer cerddwyr gael yr un flaenoriaeth a\u0302\u2019r llwybrau ar gyfer gyrwyr. Mae\u2019r llwybrau cerdded yn endid cyfreithiol. Fel cerddwr, ni ddylech fod yn ceisio osgoi cael eich gweld gan rywun yn y ffermdy \u2013 fe ddylai rhywun eich gweld o\u2019r ffermdy! Allwch chi ddychmygu rhywun yn cau ffordd y mae gyrwyr yn ei defnyddio?\u201d"}, {"text_idx": "#000020", "text": "\u201cDylai llwybrau\u2019r Frenhines ar gyfer cerddwyr gael yr un flaenoriaeth a\u0302\u2019r llwybrau ar gyfer gyrwyr. Mae\u2019r llwybrau cerdded yn endid cyfreithiol. Allwch chi ddychmygu rhywun yn cau ffordd y mae gyrwyr yn ei defnyddio?\u201d"}, {"text_idx": "#000022", "text": "Diwrnod saith, Llanymddyfri i Ty\u2019n Cornel"}, {"text_idx": "#000023", "text": "Rwy\u2019n tynnu rhai lluniau o Tim ar y prom yn Aberystwyth, wedi iddo groesi\u2019r llinell derfyn, cyn iddo ymadael i ddal y cyntaf o sawl bws a thre\u0302n er mwyn mynd adref i Tiverton yn Nyfnaint. Mae\u2019n so\u0302n, wrth basio, mai yno y gwnaeth ddylunio pob rhan o\u2019r rhwydwaith yn Tiverton. Felly, os byddwch fyth yn yr ardal honno, gallwch fod yn ffyddiog y bydd unrhyw lwybr y byddwch yn ei ddilyn wedi\u2019i archwilio gan arbenigwr. Os na fyddwch yn yr ardal honno, bydd pob rhan o\u2019r llwybr rhwng Caerdydd ac Aberystwyth wedi\u2019u hadolygu yn fuan a bydd y llwybr yn barod am ei ail gerddwr."}, {"text_idx": "#000024", "text": "Ystradfellte to Llandeusant, Llayst one, oherwydd harddwch y mynyddoedd a\u2019r ymdeimlad eich bod chi\u2019n wirioneddol yn y gwyllt. Mae\u2019n eithaf heriol ond cewch eich gwobrwyo wrth i chi fynd dros y Mynydd Du. Roedd y llwybrau gwledig a\u2019r lonydd tawel cefn gwlad i Landdeusant yn hyfryd hefydNanabe three o Abercynafon i Nant Ddu. Llwybr hardd heibio i raeadrau godidog, llwybr dymunol wedyn drwy goedwig uwchlaw Cronfa Pentwyn, ac yna llwybr braf ar draws rhostir a llwybrau drwy\u2019r coed i Nant DduY llwybr hir ond gwerth chweil o Randir-mwyn i Dregaron, Trerha. Byddwn yn bendant yn hoffi dychwelyd at y llwybr hwn a threulio mwy o amser arno. Roedd dringo\u2019r cwm i\u2019r hostel anghysbell yn Nhy\u2019n y Cornel yn bleser pur"}, {"text_idx": "#000026", "text": "Tim ar y llinell derfyn yn Aberystwyth"}, {"text_idx": "#000029", "text": "Hebridean wonders: exploring new places close to home"}, {"text_idx": "#000030", "text": "Finding a slower way in Marseille"}]